Covid-19-statistieke: Nog 115 sterf(Foto: Insung Yoon/Unsplash) Altesaam 620 132 mense in Suid-Afrika het nou reeds Covid-19 opgedoen nadat nog 1 846 pasiënte die afgelope 24-uursiklus positief vir die koronavirus getoets het. Dr. Zweli Mkhize, minister van gesondheid, het Vrydagaand in sy gebruiklike verklaring gesê nog 115 pasiënte het intussen weens Covid-19 gesterf. Dié sterftes is onderskeidelik in Gauteng (47), die Oos-Kaap (10), KwaZulu-Natal (14), die Wes-Kaap (10), Noordwes (16) en Mpumalanga (18) aangemeld. Dít bring die land se dodetal op 13 743 te staan. Gauteng (25 473) het tans die meeste aktiewe gevalle van Covid-19, gevolg deur KwaZulu-Natal (14 736) en die Vrystaat met 13 144 aktiewe gevalle. Volgens Mkhize het 533 935 pasiënte in Suid-Afrika egter reeds herstel, met ŉ herstelkoers van 86%. Nog 14 329 toetse is intussen uitgevoer. Die land het nou reeds 3 632 311 toetse sedert die uitbreek van die koronavirus gedoen. Die meeste van die toetse is in die privaat sektor uitgevoer. Sterftes en mense wat herstel het: Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.